Tendangan dari Langit
Tendangan dari Langit inggih punika filem Indonésia ingkang dipundamel ing taun 2010 ingkang dipunsutradarani Hanung Bramantyo lan dipunwedalaken déning SinemArt Pictures Hanung Bramantyo. Paraga ing filem punika inggih punika Irfan Bachdim, Kim Jeffrey Kurniawan, Maudy Ayunda, Giorgino Abraham, Jordi Onsu, Joshua Suherman, Agus Kuncoro, Sujiwo Tejo, Natasha Chairani, Yosie Kristanto, lan Mathias Ibo. Film Tendangan dari Langit wiwit dipunrilis Jumat, 26 Agustus 2011 nalikanipun taksih prèinan dinten riyaya. Film punika dipunangkat saking filem ingkang irah-irahanipun Garuda di Dadaku mawi lagu tema Tendangan dari Langit ingkang dipuntembangaken déning Kotak.

Sinopsis 

Wahyu (16 taun) gadhah keprigelan ingkang saé sanget inggih punika maèn bal-balan. Piyambakipun manggèn ing Désa Langitan ing lèreng Gunung Brama kaliyan ramanipun ingkang pedamelanipun sadéyan unjukan anget ing laladan wisata Gunung Brama. Satunggaling dinten, Wahyu nembé dolanan bal-balan, boten kanyana dipunpirsani déning Coach Timo. Coach Timo inggih punika pelatih Persema Malang ingkang tindak dhumateng Gunung Brama kaliyan kanca-kancanipun badhé hiking. Salajengipun Coach Timo nawani Wahyu supados tindak menyang Malang lan ndhèrèk tes sareng tim Persema Malang.

Nanging, kathah sanget alangan kanggé nggayuh kalodhangan emas punika. Kamangka sajatosipun Wahyu saged maèn kaliyan Irfan Bachdim lan Kim Kurniawan. Halangan punika kados ta, prekawis Indah minangka pacanganipun. Wahyu kedah milih badhé mujudaken kekajenganipun utawi ngeboti tresnanipun dhumateng Indah. Alangan sanèsipun inggih punika saking ramanipun piyambak inggih punika Pak Darto. Pak Darto ingkang wiwitanipun panci boten remen manawi Wahyu maèn bal-balan. Lajeng, Pak Hasan ingkang pranyata gadhah kawigatosan piyambak dhumateng Wahyu. Wahyu ugi kénging lelara ing satengahing nggayuh kekajenganipun dados juru main bal-balan.

Ingkang maragani 

 Irfan Bachdim minangka Irfan
 Kim Jeffrey Kurniawan minangka Kim
 Maudy Ayunda minangka Indah
 Giorgino Abraham minangka Hendro
 Jordi Onsu minangka Mitro
 Joshua Suherman minangka Purnomo
 Agus Kuncoro minangka Pak Lik Hasan
 Sujiwo Tejo minangka Pak Darto
 Natasha Chairani minangka Melly
 Yosie Kristanto minangka Wahyu
 Timo Scheunemann minangka Coach Timo
 Mathias Ibo minangka Matias

Album 

Original Soundtrack Tendangan dari Langit inggih punika album ingkang dipunwedalaken déning Warner Music Group lan ingkang ing stasiun tivi RCTI kanggé ngiringi filem ingkang sami. Isinipun album punika inggih punika 5 lagu ingkang dipuntembangaken déning Kotak minangka lagu unggulan. Kajawi punika, Cinta Jangan Pergi (anggitanipun Kotak) lan album Energi saking Kotak ingkang isinipun wonten 4 lagu minangka soundtrack filem punika. Irah-irahan 4 lagu punika inggih punika Tendangan Dari Langit, Menembus Cahaya, Lupa Ingatan, lan Apa Bisa.

Pratélan lagu 

 Tendangan dari Langit-Kotak
 Cinta Jangan Pergi-Kotak
 Cuci Mata-Kotak
 Energi-Kotak
 Kerabat Kotak-Kotak
 Ku Ingin Sendiri-Kotak
 Selalu Cinta-Kotak
 T.O.P-Kotak
 Terbang-Kotak
 Lupa Ingatan-Kotak
 Apa Bisa-Kotak
 Menembus Cahaya-Kotak
 Tendangan dari Langit (Score)
 Cinta Jangan Pergi (Score)
 Cuci Mata (Score)
 Energi (Score)
 Kerabat Kotak (Score)
 Ku Ingin Sendiri (Score)
 Selalu Cinta (Score)
 T.O.P (Score)
 Terbang (Score)
 Lupa Ingatan (Score)
 Apa Bisa (Score)
 Menembus Cahaya (Score)

Pranala njawi 
 Situs Resmi 
 Ulasan di Cineplex

Cathetan suku 

Filem
Film Indonésia taun 2011
Sinemart Pictures